**ELEKTRĖNŲ SAVIVALDYBĖS TARYBOS**

**ŪKIO REIKALŲ KOMITETAS**

**POSĖDŽIO PROTOKOLAS**

2024 m. birželio 19 d. Nr. VII.ŪRK-6

Elektrėnai

Posėdis įvyko 2024 m. birželio 19 d. 14.00–16.20 val.

Posėdžio pirmininkė – Inga Kazakevičienė, Ūkio reikalų komiteto pirmininko pavaduotoja.

Posėdžio sekretorė – Rasa Belkevičienė, Tarybos veiklos administravimo skyriaus specialistė.

Posėdyje dalyvavo: Edvardas Baleišis, Rimantas Baravykas, Gediminas Jachimavičius, Virgilijus Pruskas, Kęstutis Jasukaitis, Viktorija Juknevičienė, Vaidas Ratkevičius, Aleksas Urvakis, Dmitrijus Burkojus, Giedrius Leskauskas, Raimondas Ivaškevičius, Ramūnas Kartenis, Viktorija Juknevičienė, Jūratė Balčiūnaitė.

Nedalyvavo Kęstutis Vaitukaitis.

Kvorumas yra.

Taip pat dalyvavo: Elektrėnų savivaldybės meras Gediminas Ratkevičius, Elektrėnų savivaldybės administracijos direktorė Jekaterina Goličenko, Elektrėnų savivaldybės administracijos vicemeras Marius Urvakis, Elektrėnų savivaldybės administracijos vicemerė Inga Kartenienė, Elektrėnų savivaldybės kontrolės ir audito tarnybos Savivaldybės kontrolierius Egidijus Šinkūnas, UAB „Elektrėnų komunalinis ūkis“ generalinis direktorius Ričardas Leckas.

Posėdis buvo tiesiogiai transliuojamas Elektrėnų savivaldybės interneto svetainėje, daromi vaizdo ir garso įrašai, kurie saugomi Elektrėnų savivaldybės interneto svetainės Tarybos skiltyje.

Posėdis vyko nuotoliniu būdu realiuoju laiku elektroninėmis ryšio priemonėmis.

Posėdžio pirmininkė Inga Kazakevičienė pristatė darbotvarkę, kurią pasiūlė meras, ir pasiūlė darbotvarkei pritarti bendru sutarimu.

Bendru sutarimu pritarta.

DARBOTVARKĖ:

1. (2.1.) Dėl Elektrėnų savivaldybės 2023 metų ataskaitų rinkinio patvirtinimo.
2. (2.2.) Dėl Elektrėnų savivaldybės tarybos 2024 metų II pusmečio darbo plano patvirtinimo.
3. (2.3.) Dėl Elektrėnų savivaldybės kontrolės ir audito tarnybos 2023 metų metinių ataskaitų rinkinio patvirtinimo.
4. (2.4.) Dėl Elektrėnų savivaldybės 2024 metų biudžeto pakeitimo.
5. (2.5.) Dėl Savivaldybės būstų paskolos dalies apmokėjimo.
6. (2.6.) Dėl Elektrėnų savivaldybės tarybos 2023 m. gegužės 24 d. sprendimo Nr. VII.TS-14 „Dėl Elektrėnų savivaldybės smulkiojo verslo ir kaimo plėtros programos lėšų skirstymo komisijos patvirtinimo“ pakeitimo.
7. (2.7.) Dėl Elektrėnų savivaldybės tarybos 2014 m. balandžio 30 d. sprendimo Nr. TS-60 „Dėl Elektrėnų savivaldybės smulkiojo verslo ir kaimo plėtros programos nuostatų patvirtinimo“ pakeitimo.
8. (2.19.) Dėl pritarimo futbolo aikštelės valstybinės žemės sklype Sabališkių g. 1E Elektrėnuose įrengimui.
9. (2.20.) Dėl pritarimo susitarimui dėl 2003 m. rugsėjo 30 d. Valstybinės žemės nuomos sutarties Nr. 3 12 punkto pakeitimo.
10. (2.21.) Dėl Elektrėnų savivaldybės daugiabučių gyvenamųjų namų maksimalių techninės priežiūros tarifų patvirtinimo.
11. (2.22.) Dėl Elektrėnų savivaldybės būstų ir pagalbinio ūkio paskirties pastatų pardavimo sąrašo patvirtinimo.
12. (2.23.) Dėl Savivaldybei nuosavybės teise priklausančio turto perdavimo VšĮ Elektrėnų ligoninei valdyti, naudoti ir disponuoti juo patikėjimo teise.

1. SVARSTYTA. (2.1.) Elektrėnų savivaldybės 2023 metų ataskaitų rinkinio patvirtinimas.

Pranešėjas Elektrėnų savivaldybės meras Gediminas Ratkevičius pristatė Tarybos sprendimo projektą.

Klausimus uždavė: Rimantas Baravykas, Edvardas Baleišis, Virgilijus Pruskas, Raimondas Ivaškevičius, Giedrius Leskauskas, Viktorija Juknevičienė.

Kalbėjo: Elektrėnų savivaldybės administracijos direktorė Jekaterina Goličenko, Edvardas Baleišis, Virgilijus Pruskas, Giedrius Leskauskas, Raimondas Ivaškevičius.

Inga Kazakevičienė pateikė Tarybos sprendimo projektą balsuoti.

Balsavimo rezultatai: „už“ – 12, „prieš“ – 0, „susilaikė“ – 2.

NUTARTA. Pritarti Tarybos sprendimo projektui.

1. SVARSTYTA. (2.2.) Elektrėnų savivaldybės tarybos 2024 metų II pusmečio darbo plano patvirtinimas.

Pranešėjas Elektrėnų savivaldybės meras Gediminas Ratkevičius pristatė Tarybos sprendimo projektą.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

1. SVARSTYTA. (2.3.) Elektrėnų savivaldybės kontrolės ir audito tarnybos 2023 metų metinių ataskaitų rinkinio patvirtinimas.

Pranešėjas Elektrėnų savivaldybės kontrolierius Egidijus Šinkūnas pristatė Tarybos sprendimo projektą.

Klausimus uždavė Rimantas Baravykas.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

1. SVARSTYTA. (2.4.) Elektrėnų savivaldybės 2024 metų biudžeto pakeitimas.

Pranešėja Finansų ir strateginio planavimo skyriaus vedėja Oksana Salecienė pristatė Tarybos sprendimo projektą.

Klausimus uždavė: Rimantas Baravykas, Edvardas Baleišis.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

5. SVARSTYTA. (2.5.) Savivaldybės būstų paskolos dalies apmokėjimas.

Pranešėja Finansų ir strateginio planavimo skyriaus vedėja Oksana Salecienė pristatė Tarybos sprendimo projektą.

Klausimą uždavė Edvardas Baleišis.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

6. SVARSTYTA. (2.6.) Elektrėnų savivaldybės tarybos 2023 m. gegužės 24 d. sprendimo Nr. VII.TS-14 „Dėl Elektrėnų savivaldybės smulkiojo verslo ir kaimo plėtros programos lėšų skirstymo komisijos patvirtinimo“ pakeitimas.

Pranešėja Finansų ir strateginio planavimo skyriaus vedėja Oksana Salecienė pristatė Tarybos sprendimo projektą.

Klausimus uždavė Rimantas Baravykas.

Kalbėjo: Edvardas Baleišis, Raimondas Ivaškevičius.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

7. SVARSTYTA. (2.7.) Elektrėnų savivaldybės tarybos 2014 m. balandžio 30 d. sprendimo Nr. TS-60 „Dėl Elektrėnų savivaldybės smulkiojo verslo ir kaimo plėtros programos nuostatų patvirtinimo“ pakeitimas.

Pranešėjas Elektrėnų savivaldybės tarybos narys Giedrius Leskauskas pristatė Tarybos sprendimo projektą.

Klausimus uždavė: Jūratė Balčiūnaitė, Virgilijus Pruskas, Ramūnas Kartenis, Raimondas Ivaškevičius, Aleksas Urvakis, Rimantas Baravykas.

Jūratė Balčiūnaitė pasiūlė įterpti tam tikrą reglamentavimą ar nuorodą į teisės aktus dėl aukštą pridėtinę vertę kuriančių verslų.

Pranešėjas sutiko su pasiūlymu ir pasakė, kad pateiks informaciją iki Tarybos posėdžio.

Jūratė Balčiūnaitė pasiūlė (18 p.) 12 mėn. paramos terminą (vietoj 36 mėn.).

Giedrius Leskauskas pasiūlė 24 mėn. terminą.

Aleksas Urvakis pasiūlė koreguoti ir teikti Tarybai.

Rimantas Baravykas pritarė Jūratės Balčiūnaitės pasiūlymams.

Raimondas Ivaškevičius pasiūlė parengti du atskirus aprašus smulkiajam verslui ir žemės ūkiui.

Raimondas Ivaškevičius, Ramūnas Kartenis, Aleksas Urvakis, Edvardas Baleišis pasiūlė, kad sprendimas įsigaliotų nuo kitų metų, t. y. 2025 m. sausio 1 d.

Virgilijus Pruskas pasiūlė atidėti Tarybos sprendimo projektą ir jį priimti iki 2025 m. sausio 1d.

Inga Kazakevičienė pasiūlė parengti tikslinamąjį Tarybos sprendimo projektą.

Kalbėjo: Finansų ir strateginio planavimo skyriaus vedėja Oksana Salecienė, Jūratė Balčiūnaitė, Edvardas Baleišis, Raimondas Ivaškevičius, Inga Kazakevičienė, Ramūnas Kartenis, Viktorija Juknevičienė, Aleksas Urvakis, Virgilijus Pruskas.

*(Pastaba. Atsijungė Jūratė Balčiūnaitė 15.24 val.).*

Inga Kazakevičienė paklausė, ar galima bendru sutarimu pritarti ir teikti Tarybai Tarybos sprendimo projektą.

Bendru sutarimu pritarta.

NUTARTA. Teikti Tarybai Tarybos sprendimo projektą.

8. SVARSTYTA. (2.19.) Pritarimas futbolo aikštelės valstybinės žemės sklype Sabališkių g. 1E Elektrėnuose įrengimui.

Pranešėjas Architektūros ir kraštotvarkos skyriaus vedėjas Arūnas Butrimavičius pristatė Tarybos sprendimo projektą.

Klausimus uždavė: Rimantas Baravykas, Gediminas Jachimavičius, Edvardas Baleišis, Vaidas Ratkevičius.

Rimantas Baravykas pasiūlė įrengti maniežą, adresu: Sabališkių g. 2B (demonstravo žemėlapyje).

Inga Kazakevičienė pateikė Rimanto Baravyko pasiūlymą, alternatyviam balsavimui klausimą formuluodama taip: „Kas pritariate futbolo aikštelės įrengimui Sabališkių g. 2B?“

Balsavimo rezultatai: „už“ – 3.

NUTARTA. Nepritarti pasiūlymui.

Kalbėjo: Kęstutis Jasukaitis, Virgilijus Pruskas, Giedrius Leskauskas, Rimantas Baravykas, Edvardas Baleišis.

Inga Kazakevičienė pateikė Tarybos sprendimo projektą balsuoti.

Balsavimo rezultatai: „už“ – 0, „prieš“ – 1, „susilaikė“ – 11.

NUTARTA. Nepritarti Tarybos sprendimo projektui.

9. SVARSTYTA. (2.20.) Pritarimas susitarimui dėl 2003 m. rugsėjo 30 d. Valstybinės žemės nuomos sutarties Nr. 3 12 punkto pakeitimo.

Pranešėjas Architektūros ir kraštotvarkos skyriaus vedėjas Arūnas Butrimavičius pristatė Tarybos sprendimo projektą.

Klausimus uždavė: Virgilijus Pruskas, Edvardas Baleišis, Rimantas Baravykas, Kęstutis Jasukaitis.

Virgilijus Pruskas pasidomėjo, kokį žemės mokestį moka UAB „Plastiksė“.

Pranešėjas informavo, kad pateiks atsakymą iki Tarybos posėdžio.

Kalbėjo Inga Kazakevičienė.

Inga Kazakevičienė pateikė Tarybos sprendimo projektą balsuoti.

Balsavimo rezultatai: „už“ – 12, „prieš“ – 0, „susilaikė“ – 1.

NUTARTA. Pritarti Tarybos sprendimo projektui.

10. SVARSTYTA. (2.21.) Elektrėnų savivaldybės daugiabučių gyvenamųjų namų maksimalių techninės priežiūros tarifų patvirtinimas.

*Pastaba*. *Vaidas Ratkevičius informavo (parašė žinutę į pokalbių langą), kad nori nusišalinti nuo klausimo svarstymo. Dėl galimo interesų konflikto nuo klausimo svarstymo nusišalino Vaidas Ratkevičius ir išjungė vaizdą bei garsą.*

Pranešėja Ūkio plėtros ir investicijų skyriaus vedėja Giedrė Tomkevičiūtė-Kalinauskienė pristatė Tarybos sprendimo projektą.

Klausimus uždavė: Edvardas Baleišis, Raimondas Ivaškevičius, Rimantas Baravykas, Giedrius Leskauskas, Virgilijus Pruskas.

Kalbėjo: Edvardas Baleišis, UAB „Elektrėnų komunalinis ūkis“ generalinis direktorius Ričardas Leckas, Virgilijus Pruskas.

Inga Kazakevičienė pateikė Tarybos sprendimo projektą balsuoti.

Balsavimo rezultatai: „už“ – 6, „prieš“ – 1, „susilaikė“ – 4 (1 nebalsavo).

NUTARTA. Pritarti Tarybos sprendimo projektui.

*Pastaba*. *Prisijungė* *Vaidas Ratkevičius.*

11. SVARSTYTA. (2.22.) Elektrėnų savivaldybės būstų ir pagalbinio ūkio paskirties pastatų pardavimo sąrašo patvirtinimas.

Pranešėja Ūkio plėtros ir investicijų skyriaus vedėja Giedrė Tomkevičiūtė-Kalinauskienė pristatė Tarybos sprendimo projektą.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

12. SVARSTYTA. (2.23.) Savivaldybei nuosavybės teise priklausančio turto perdavimas VšĮ Elektrėnų ligoninei valdyti, naudoti ir disponuoti juo patikėjimo teise.

Pranešėja Ūkio plėtros ir investicijų skyriaus vedėja Giedrė Tomkevičiūtė-Kalinauskienė pristatė Tarybos sprendimo projektą.

Klausimus uždavė: Dmitrijus Burkojus, Rimantas Baravykas, Edvardas Baleišis.

Inga Kazakevičienė paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

Posėdžio pirmininko pavaduotoja Inga Kazakevičienė

Posėdžio sekretorė Rasa Belkevičienė